62006TJ0179_MT
Subject of the case
Parti operattiva
Subject of the case
Suġġett
Talba abbażi tal-klawżola tal-arbitraġġ skont l-Artikolu 238 KE, intiża sabiex tinkiseb il-kundanna ta’ Burie Onderzoek en Advies BV għar-rimbors ta’ parti mill-ammonti mħallsa bil-quddiem mill-Komunità Ewropea, kif ukoll l-interessi moratorji abbażi ta’ żewġ kuntratti ta’ finanzjament fil-qasam tat-teknoloġija avvanzata tal-komunikazzjoni fl-Ewropa u tal-applikazzjonijiet telematiċi.
Parti operattiva
Dispożittiv
1) Ir-rikors għar-rimbors tal-ammonti mħallsa bil-quddiem mill-Kummissjoni abbażi tal-kuntratt Barbara (Broad Range of Community Based Telematics Applications in Rural Areas), li għandu r-referenza “Proġett R 2022”, huwa miċħud bħala inammissibbli, sa fejn huwa dirett kontra Burie Onderzoek en Advies BV, minħabba n-nuqqas manifest ta’ ġurisdizzjoni tal-Qorti tal‑Prim’Istanza li tiddeċiedi fuq dan.
2) Burie Onderzoek en Advies hija kkundannata, abbażi tal-kuntratt Telepromise (Telematics to Provide for Missing Services), li għandu r‑referenza “Proġett UR 1028”, tħallas lill-Kummissjoni s-somma kapitali ta’ EUR 109 535.62, barra mill-interessi moratorji bir-rata legali applikabbli fil-Pajjiżi l-baxxi mill-31 ta’ Awwissu 2001 sakemm jitħallas id-dejn kollu.
3) Il-kontrotalba ta’ Burie Onderzoek en Advies hija miċħuda.
4) Kull parti għandha tbati l-ispejjeż tagħha.